PSD ar putea susţine un guvern minoritar. Ciolacu: Trebuie să luăm în considerare perioada.
Preşedintele PSD, Marcel Ciolacu, pare să-şi fi nuanţat poziţia privitoare la susţinerea unui guvern minoritar. Întrebat despre această variantă, liderul PSD a spus că aşteaptă să vadă cum se aşează lucrurile. De cealaltă parte, PNL a renunțat la Florin Cîțu și îl propune pe Nicolae Ciucă.
Declaraţia lui Marcel Ciolacu a fost făcută joi dimineaţa, înainte de şedinţa Biroului Permanent Naţional al PSD şi de consultările de la Palatul Cotroceni."Haideţi să vedem cum se aşează lucrurile şi să luăm în considerare perioada din acest moment. Îmi menţin părerea că România nu intră într-o zonă de stabilitate cu un guvern minoritar. Ştiţi că într-o zi în România au fost mai multe decese decât în toată UE. Vom ieşi cu o declaraţie clară după Biroul Permanent Naţional şi după consultări", a declarat Marcel Ciolacu, preşedintele PSD.Consultările privind formarea noului Guvern sunt programate joi, la Palatul Cotroceni.